ASEFA บวก 5.42% ลุ้นกำไร Q4/59 โตกระฉูด โบรกฯ เชียร์ “ซื้อ”
ASEFA บวก 5.42% ลุ้นกำไร Q4/59 โตกระฉูด ล่าสุด ณ เวลา 14.41 น. ราคาอยู่ที่ 8.75 บาท บวก 0.45 บาท หรือ 5.42% สูงสุดที่ 8.85 บาท ต่ำสุดที่ 8.30 บาท มูลค่าซื้อขายที่ 212.43 ล้านบาท โบรกฯ แนะ “ซื้อ” ชูเป้า 9.70 บาท
20 ม.ค. 2560

ผู้สื่อข่าวรายงานว่า ราคาหุ้นบริษัท อาซีฟา จำกัด (มหาชน) หรือ ASEFA ณ เวลา 14.41 น. ราคาอยู่ที่ 8.75 บาท บวก 0.45 บาท หรือ 5.42% สูงสุดที่ 8.85 บาท ต่ำสุดที่ 8.30 บาท มูลค่าซื้อขายที่ 212.43 ล้านบาท 

บล.ฟินันเซีย ไซรัส แนะนำ “BUY” ราคาเป้าหมาย 9.70 บาท/หุ้น โดยมองกำไรไตรมาส 4/59 น่าจะสูงใกล้ไตรมาสก่อนที่เคยสูงสุดของปี และโต 15.3%จากปีก่อนดีกว่าที่เคยคาดว่าจะลดลงจากไตรมาสก่อน จากรายได้และมาร์จิ้นมากกว่าที่เคยคาด ซึ่งจะทำให้กำไรปี 2559 โต 33.3% ดีกว่าเคยคาด 8% และคงมองกำไรปีนี้โตต่อเนื่อง 13% หนุนโดย Backlog ระดับสูง ASEFA ยังคงครองฐานะผู้ผลิตและจำหน่ายสวิทซ์บอร์ดไฟฟ้าและอุปกรณ์ด้านระบบไฟฟ้าชั้นนำในประเทศ และได้อานิสงส์จากโครงการลงทุนขนาดใหญ่ด้านคมนาคม โรงไฟฟ้า และธุรกิจที่มีการลงทุนต่อเนื่อง ราคาเป้าหมายปี 2560 ปรับขึ้นจากเดิม 8.50 บาท เป็น 9.70 บาท (อิง PE 17 เท่า) แม้ราคาหุ้นปรับขึ้นแต่ยังมี Upside 17% โดยมีประเด็นหนุนระยะสั้นคาดการณ์กำไรปี 2559 โดดเด่น รวมทั้งคาดปันผลงวดปี 2559 Yield 3% คงคำแนะนำ ซื้อ  